Björn Zoëga

Björn Zoëga (f. 26. apríl 1964) er bæklunarskurðlæknir, fyrrverandi forstjóri Landspítalans, og núverandi forstjóri Karólínska sjúkra­húss­ins í Svíþjóð.

 Ævi og störf 
Björn er fæddur 26. apríl 1964 í Reykjavík. Ættarnafnið Zoëga má rekja til Danans Jóhannesar Zoëga sem fluttist til landsins 1787.Nýjar bækur. Morgunblaðið, 7. júlí 2000. Björn útskrifaðist frá Menntaskólanum í Reykjavík 1984. Hann lærði læknisfræði við Háskóla Íslands og útskrifaðist þaðan 1990. Hann fékk doktorsgráðu frá Gautaborgarháskóla í Svíþjóð 1998.Læknar á Íslandi. Útgáfufyrirtækið Þjóðsaga, 2000. Gunnlaugur Haraldsson ritstýrði. 

Björn lék körfuknattleik fyrir Val í Úrvalsdeild karla á árunum 1982 til 1990. Með Val varð hann Íslands- og bikarmeistari árið 1983 en einnig lék hann í úrslitum Úrvalsdeildarinnar árin 1984 og 1987. Björn lék einnig 7 leiki fyrir yngri landslið Íslands og starfaði sem liðslæknir íslenska karlalandsliðsins í körfubolta á Evrópumeistaramóti karla árið 2015.

Björn sat í stjórn Heimdallar, félags ungra sjálfstæðismanna í Reykjavík, 1990 til 1991.

Hann lærði bæklunarskurðlækningar við Sahlgrenska háskjólasjúkrahúsið í Gautaborg í Svíþjóð og fékk sérfræðingsleyfi 1996. Hann var yfirlæknir hryggjarskurðdeildar bæklunardeildar á Sahlgrenska frá 1999 til 2002.Björn áfram lækn­inga­for­stjóri. Morgunblaðið, 12. febrúar 2009.  

Hann var yfirlæknir skurðstofu Landspítalans í Fossvogi frá 2002Björn Zoëga sviðsstjóri lækninga á skurðlækningasviði . Fréttabréf Landspítalans, 8. apríl 2005. og sviðstjóri skurðlækningasviðs spítalans frá 2005. 

Björn var ráðinn framkvæmdastjóri lækninga á Landspítalanum 2009 til 2013.Björn Zoëga læt­ur af störf­um. Morgunblaðið, 27. september 2013. Áður hafði hann leyst af sem fram­kvæmda­stjóri lækn­inga frá 2007. 

Hann var forstjóri Landspítalans frá 2010 til 2013. Áður hafði hann leyst af sem forstjóri frá apríl til október 2008. Björn var formaður Knattspyrnufélagsins Vals 2014-15.  

Frá 2016 hefur hann starfað fyrir sænsku heilbrigðissamsteypuna GHP, sem rekur spítala og heilsugæslustöðvar á Norðurlöndunum og í Sameinuðu arabísku furstadæmunum. Hann var forstjóri hryggjarskurðdeilda þeirra í Stokkhólmi og Gautaborg. Frá 2017 - 2019 var hann aðalframkvæmdastjóri lækningasviðs GHP Ráðinn aðalframkvæmdastjóri lækningasviðs. Viðskiptablaðið, 2. nóvember 2017. en í upphafi árs 2019 var tilkynnt um ráðningu Björns í stöðu forstjóra Karólínska sjúkra­húss­ins í Svíþjóð og tók hann við því starfi um vorið.

 Tilvísanir 

Flokkur:Íslenskir læknar
Flokkur:Stúdentar úr Menntaskólanum í Reykjavík